Għall ħabta tat-8:30 ta' dalgħodu, raġel ta' 30 sena minn Santa Venera li kien qed isuq rota ġarrab xi ġrieħi fi Triq il-Kosta wara li ntlaqat minn vettura tat-tip Nissan March misjuqa minn mara. Sorsi fuq il-post qalu li ssejħet ambulanza fuq il-post tal-inċident li ħadet lir-raġel l-iSptar Mater Dei biex jingħata l-kura neċessarja. L-investigazzjonijiet tal-Pulizija mill-Għassa tan-Naxxar għadhom għaddejin. Ir-raġel jidher li sofra ġrieħi ħfief.